L 45/1460
LV
Eiropas Savienības Oficiālais Vēstnesis
24.2.2022.
KOMISIJA IZMĒĢINĀJUMA PROJEKTI
PP 07 — NODAĻA IEGULDĪJUMI CILVĒKOS, SOCIĀLAJĀ KOHĒZIJĀ UN VĒRTĪBĀS (turpinājums) PP 07 21
(turpinājums)
PP 07 21 05
(turpinājums) Piezīmes Šī apropriācija paredzēta, lai segtu izmēģinājuma projekta iepriekšējo gadu neizpildītās saistības.
Tiek plaši paustas bažas, ka tehnoloģiskais progress (it īpaši mākslīgā intelekta ērā) varētu radīt bezdarbu.
Tomēr, lai arī daudzas darbvietas var tikt zaudētas, tiks radītas jaunas.
Videospēles pārveido mūsu kultūru un pārdefinē veidu, kā jaunieši patērē izklaidi.
Spēles strauji kļūst par mūsdienās svarīgāko un ietekmīgāko mediju.
Šobrīd visā pasaulē ir vairāk par 2,5 miljardiem videospēļu spēlētāju, kas 2019. gadā par spēlēm būs iztērējuši 152,1 miljardu USD.
Šie rādītāji gadu no gada palielinās ātrumā, kas tuvs +10 %.
Eiropā 54 % no visiem Savienības iedzīvotājiem spēlē videospēles; tas atbilst ap 250 miljoniem spēlētāju Savienībā, kuri vidēji spēlējot pavada 8,7 stundas nedēļā.
Videospēles ir ne vien aizvien ietekmīgāka ekonomikas un kultūras joma, bet arī jauns sociālais medijs, kas vieno cilvēkus visdažādāko iemeslu dēļ – mācību, kontaktēšanās, sevis izpaušanas nolūkā, lai dalītos ar zināšanām un pieredzi un pat lai sāktu jaunu darbu vai saimniecisko darbību.
E-sporta popularitāte strauji palielinās, un tas sāk konkurēt ar tradicionālajiem sporta pasākumiem.
2019. gadā League of Legends pasaules čempionātu noskatījās vairāk nekā 100 miljoni cilvēku, nostiprinot ne vien tā statusu kā vispopulārākajam e-sporta veidam, bet arī kā vienam no populārākajiem kultūras pasākumiem pasaulē.
Cits videospēļu ietekmīguma piemērs ir Roblox, interaktīva blokveida pasaule, kas ļauj jauniem programmētājiem pelnīt iztiku, radot un kopīgojot spēles kopienā, kuru veido vairāk nekā 120 miljoni spēlētāji.
Tā paziņoja, ka tās septītā gadskārtējā Bloxy Awards ceremonija, kura tiek rīkota Roblox spēļu pasaulē, šova kulminācijas laikā vienlaikus piesaistīja vairāk nekā 4 miljonus spēlētāju un bezpeļņas organizāciju mērķiem savāca 100 000 USD.
Tikai konstatējot faktus un raugoties uz lielo ietekmi, ko videospēles jau atstāj uz pašreizējām paaudzēm, šķiet, ka mūsu valdībām un politikas veidotājiem ir steidzami tās labāk jāizprot un jāsaprot, kā Eiropa varētu ieņemt viedāku un aktīvāku lomu ne vien to lietošanā, bet arī radīšanā.
Pasākumi un rezultāti Ar šo izmēģinājuma projektu tiks izveidots starpdisciplinārs Eiropas tīkls, ko veidos eksperti, domātāji un līderi, kuri vēlas dalīties savā redzējumā par videospēļu vērtību un potenciālu mūsu sabiedrības, kultūras un ekonomikas nākotnē.
Tīkls rīkos virkni informācijas apmaiņas sanāksmju ar ieinteresētajām personām no svarīgām nozarēm un ietekmes grupām tādās jomās kā politika, finanses, tiesības, izglītība, kultūra, zinātne un veselība, lai veidotu Eiropas videospēļu programmu.
Lai visas diskusijas un secinājumi būtu pilnībā neatkarīgi, ir svarīgi, lai tīkls jau no paša sākuma izvairītos no tādu subjektu un lobiju ietekmes, kurus virza komerciālas vai ekonomiskas intereses.
Tas nozīmē, ka locekļi piedalīsies personiskā līmenī un nepārstāvēs konkrētu uzņēmumu vai organizāciju.
Šo sanāksmju laikā izdarītie konstatējumi un secinājumi tiks izmantoti koplietojamiem ziņojumiem, kuros tiks norādītas stratēģiskas jomas sadarbībā starp videospēļu nozari un publisko sektoru, jo īpaši Eiropas līmenī, lai veicinātu izpratni par iespējām un problēmām, kas nākotnē gaida Eiropas videospēļu nozari.
PP 07 21 07
Izmēģinājuma projekts – Garantēto pamatienākumu (BIG) e-maksājumu kartes marginalizētām personām: novatorisks finanšu un politikas instruments, lai veicinātu sociālo pabalstu efektīvāku nodrošināšanu galējā nabadzībā nonākušiem cilvēkiem